సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
స్టాక్ మార్కెట్: అమ్మకాల ఒత్తిడితో స్వల్పనష్టాలు!
గురువారం సరికొత్త రికార్డులు నమోదుచేసిన స్టాక్‌ మార్కెట్లు శుక్రవారం తీవ్ర అమ్మకాల ఒత్తిడిని చవిచూశాయి. చివరి గంటలో నెలకొన్న అమ్మకాల దెబ్బకు స్టాక్‌ మార్కెట్లు తన లాభాలన్నింటినీ కోల్పో​యాయి. దీంతో మార్కెట్లు స్వల్ప నష్టాలతో ముగిశాయి.
Samayam Telugu | Updated:
Jul 13, 2018, 05:21PM IST
గురువారం సరికొత్త రికార్డులు నమోదుచేసిన స్టాక్‌ మార్కెట్లు శుక్రవారం చివరి గంటలో అమ్మకాల ఒత్తిడిని చవిచూశాయి. దీంతో అమ్మకాల దెబ్బకు స్టాక్‌ మార్కెట్లు తన లాభాలన్నింటినీ కోల్పోయాయి. ఫలితంగా మార్కెట్లు స్వల్ప నష్టాలతో ముగిశాయి. ట్రేడింగ్ ఆరంభం నుంచే దాదాపు వంద పాయింట్ల లాభంతో సెన్సెక్స్, 11 వేల మార్కు పైనే నిఫ్టీ ట్రేడయ్యాయి. తర్వాత కూడా లాభాల్లోనే కొనసాగాయి. అయితే చివరి గంటలో సీనంతా రివర్స్ అయ్యింది. అమ్మకాల ఒత్తిడి నెలకొనడంతో స్వల్ప నష్టాలను చవిచూడాల్సి వచ్చింది.
ట్రేడింగ్ ముగింపు సమయానికి సెన్సెక్స్‌ 7 పాయింట్ల నష్టంతో 36541.63 వద్ద, నిఫ్టీ 4.30 పాయింట్ల నష్టంతో 11 వేలకు పైన 11018.90 వద్ద స్థిరపడింది. ప్రారంభంలో అన్ని రంగాల షేర్లు లాభాల్లో ఉండగా.. చివరికి వచ్చేసరికి అన్నీ నష్టాలు పాలయ్యాయి. డాలరుతో రూపాయి మారకం విలువ రూ.68.49 వద్ద కొనసాగుతోంది.